-મરીઝ  જીવન  હો  નિરંકુશ તો  રાહત  માને મતલબ ન સધાય એને મુસીબત માને માનવમાં   હશે   કેટલી   બેઈન્સાફી એ  ન્યાયના  દિવસને  કયામત  માને -મરીઝ  વર્ષો  સુધી  સંગત  ભલે  સારી કરશે પણ જન્મના સંસ્કાર ન હરગિઝ ફરશે એ  પૂજ્ય અને શાંત છે  પણ ટકરાતાં કાબાના યે  પથ્થરમાંથી તણખા ઝરશે -મરીઝ  જન્નતના ખયાલોની   ખરાબી   લઈને હુરોના   વિચારોમાં   ગુલાબી   થઈને ઝાહિદની ઈબાદતની ખુમારી તો જુઓ મસ્જિદમાંથી નીકળ્યો છે શરાબી થઈને -મરીઝ  માગો  સમજણ  સહિત કે  ત્યાંથી કશું  માગ્યા   વગર   નથી  મળતું જ્યારે કંઈ પણ ભીતર નથી  મળતું કશું   ઉપર  ઉપરથી  નથી  મળતું -મરીઝ   બસ ઓ નિરાશ દિલ આ હતાશા ખરાબ છે લાગે મને  કે  જગમાં  બધા  કામિયાબ  છે ખુદને    ખરાબ    કહેવાની   હિંમત   નથી તેથી  બધા  કહે   છે   જમાનો  ખરાબ  છે કંઈ  પણ  લખ્યું  નથી  છતાં  ભૂલ  નીકળી કેવી   વિચિત્ર   પ્રેમની  કોરી   કિતાબ   છે શું  મસ્ત થઈને સૂએ છે  બધા વાહ રે મરીઝ માટી અને  કફનમાં  ગજબની   શરાબ  છે!